o
Tervetuloa tähän "haastattelussa" -ohjelmaan, rakas veli, Leonardo!
Sinä olet mies, joka on tehnyt työtä alueella,
joka kiinnostaa vierailukohteena monia täällä Suomessa.
Haluan kysyä aivan aluksi:
miksi olet täällä Suomessa tällä hetkellä?
Olen täällä, koska eräät ystäväni kutsuivat minua vierailulle tänne,
hyvin kauniiseen Suomen maahan. Olen hyvin tyytyväinen
vieraillessani täällä, koska voin tavata täällä joitakin tuntemiani
ystäviä ja uskovia, ja tutustua myös uusiin ystäviin.
Teet työtä muslimialueella, mikä kiinnostaa meitä suomalaisia.
Myös suomalaiset kokevat varsin mielenkiintoiseksi ja suureksi
haasteeksi työn muslimien parissa,
joiden määrä on lisääntynyt myös täällä Suomessa.
Mutta ennen kuin menit noihin Pohjois-Afrikan maihin,
jotain tapahtui elämässäsi.
Oletko syntynyt Euroopassa, Afrikassa, vai missä?
Olen syntynyt Pohjois-Afrikassa, jossa asuin joitain vuosia,
kun olin nuorempi. Ja nyt kun olen hieman vanhempi,
asun siellä vaimoni kanssa.
Sanotaan että elefantit palaavat synnyinseuduilleen.
Näin taitaa tapahtua meidän ihmistenkin kohdalla.
Mutta olet uskova kristitty, joka uskot Jumalaan.
Et siis ole muslimi, eikö totta?
En, vaikka joitakin vuosia elin ilman Jumalaa.
Mutta myöhemmin kohtasin Hänet,
ja sain kokemuksen Jeesuksesta Kristuksesta.
Sillä Hän tuli elämääni, kun minulla meni kaikki huonosti -
fyysisesti, hengellisesti ja taloudellisesti.
Perheessäni kaikki meni huonosti.
Mutta Herra tuli pelastamaan meidät ja siunaamaan meitä.
Voisitko kertoa, kuinka tulit tuntemaan Jeesuksen Kristuksen?
1950-luvulla, kun vanhempani asuivat Pohjois-Afrikassa,
he saivat tulla tuntemaan Jeesuksen Kristuksen
erään sukulaiseni kautta, jolla oli syöpä.
Herra ilmestyi voimallisesti ja ihmeellisesti,
sillä hän parantui syövästä 1950. Siitä on siis jo 60 vuotta,
mutta tämä sukulaiseni elää yhä.
Mutta sinun kohdallasi asia oli niin, että elit
tuntematta Jeesusta Kristusta? Mikä kosketti sinua,
niin että se sai sinut suhteeseen Jeesuksen Kristuksen kanssa?
Olimme nähneet kaikki nuo ihmeet perheessäni ja
myös omassa veljessäni. Mutta se ei ollut syy,
miksi annoimme elämämme Jeesukselle Kristukselle.
Tarvitsimme oman kokemuksen.
Kun Jeesus tuli elämääni, olin hyvin sairas.
Mitä tapahtui sairautesi kanssa?
Eräänä aamuna nousin neljän aikaan,
niin kuin vanhempani ovat kertoneet minulle.
Kuljin paikasta toiseen, tuntematta paikkaa, jossa elin ja asuin.
En edes tuntenut omia vanhempiani. Menimme sen vuoksi lääkäreille.
Elimme silloin Espanjassa. Mikään ei mennyt hyvin,
sillä lääkärit eivät tehneet mitään. Menimme myös Ranskaan,
sillä ajattelimme, että jospa ranskalaisten lääkkeet olisivat
parempia kuin espanjalaisten. Mutta heidänkin diagnoosinsa
oli sellainen, etteivät he voineet tehdä mitään.
- Eli tapahtui, että... - Puhelinsoitto.
Isoäitini, joka oli kristitty, soitti äidilleni ja sanoi:
teidän pitäisi mennä erääseen paikkaan,
jossa julistetaan evankeliumia, ja saarnaaja rukoilee sairaiden puolesta,
ja poikasi tulee parantumaan.
Ja niinpä me menimme tuohon kokoukseen.
Ja saarnaaja rukoili puolestani... ja tulin täysin terveeksi.
- No, sinä olit varmasti hyvin tyytyväinen sen jälkeen
kuin kaikki tämä oli tapahtunut.
Halusitko siis kulkea välittömästi Jeesuksen kanssa?
Kun olin parantunut, kiitin Jumalaa siitä,
mutta jatkoin kuten ennenkin elämääni, johon kuului diskot,
poika- ja tyttökaverit, juoden, ja joskus juomatta,
ja jätin Jumalan sivuosaan elämässäni.
Mikä sinut sitten pysäytti lopulta? Sillä nythän olet uskova,
Jeesuksen seuraaja? Jotain täytyi tapahtua, joka pysäytti sinut?
Voimme unohtaa Jumalan. Voimme laittaa Hänet syrjään.
Mutta Jumala on koko ajan täällä auttaakseen meitä.
Usein syytämme kaikesta pahasta Jumalaa.
Mutta koskaan emme syytä itseämme.
Mutta tuli eräs aamu. Klo 08.30 aamulla
jouduin hyvin vakavaan onnettomuuteen moottoripyörälläni,
kun törmäsin kuorma-auton kanssa. Kun lensin ilmassa ja
kaaduin maahan, näin kuoleman. Huusin Jumalan puoleen, ja sanoin:
Herra, olen hyvin nuori. En halua kuolla nyt.
Jos nostat minut tästä ongelmasta, annan elämäni Sinulle,
ja haluan palvella Sinua. - Haluan pysäyttää sinut hetkeksi.
Sanoitko, että näit kuoleman? Mitä tarkoittaa, että näkee kuoleman?
Se on elokuva, joka näkyy mielessä. En tiedä, kauanko se kestää,
sekunnin, kaksi sekuntia, mutta se tapahtuu nopeasti.
Ja kuoleman näkee kuin tunnelin, tietämättä, mitä on sen jälkeen.
- Mitä siis tapahtui? Kun olit maassa kuolemaisillasi...?
- Rukoilin Jumalaa.. - Ja? - Pyysin Jumalaa..
- Ja sitten... - Yliluonnollinen rauha tuli minuun,
ja aloin kiittää Jumalaa sanoen, että kiitän Sinua, koska kosketit minua.
On totta, että minulla oli monia haavoja,
mielessäni, jaloissani, käsissäni... ja paljon verta..
Mutta sisälläni oli rauha, yliluonnollinen rauha.
Kuorma-auton kuljettaja itki, koska hän luuli tappaneensa minut.
Sitten sinä nousit siitä, koska olet tänään vielä jalkeilla ... vai kuinka?
Nousin siitä, ja Herra pelasti minut. Ja ensimmäisiä asioita,
mitä tein kuntoutumiseni päivinä, oli etsiä seurakunta,
ja annoin koko elämäni Herralle. Ja sanoin: Herra,
ensin Sinä paransit minut, sitten Sinä pelastit minut synneistäni,
armahdit minut, ja nyt minä haluan luovuttaa Sinulle koko elämäni ja
palvella Sinua koko sydämestäni. - Jokin aika sitten keskustelimme,
ja kerroit jotain siitä, kun olit vielä äitisi kohdussa.
Äitiäsi oli kutsuttu erään seurakunnan tilaisuuteen.
Ja siellä oli rukoiltu vauvan puolesta, joka oli ollut hänen kohdussaan.
Ja tämä vauva olit ollut sinä. Mitä oikein tapahtui tuossa rukouksessa?
Se sukulaiseni, josta mainitsin aiemmin, jolla oli ollut syöpä ja
oli parantunut. Hän kertoi parantumisestaan ja
kutsui äitiäni tulemaan seurakuntaan. Ja kun saarnaaja alkoi rukoilla
sairaiden puolesta, sukulaiseni sanoi äidilleni,
että mene sinäkin, ja hän rukoilee myös sinun puolestasi.
Mutta äitini sanoi, että... mutta en minä ole sairas!
Olen raskaana, mutta en ole sairas. Mutta sukulaiseni jatkoi itsepintaisesti:
mene eteen rukoiltavaksi. Kun äitini meni rukoiltavaksi,
saarnaaja ei osoittanut minkäänlaista mielenkiintoa äitiäni kohtaan.
Hän pyysi pojan, ei siis tytön, vaan pojan puolesta,
joka on kohdussa, että tämä poika voisi olla siunattu ja
palvella Jumalan valtakunnan työssä.
Mielenkiintoista, sillä siihen aikaan ei ollut ultraäänilaitteita
eikä muutakaan keinoa tietää, onko vauva tyttö vai poika.
Uskon, että tällä miehellä oli Jumalan ilmestys sillä hetkellä.
En koskaan tuntenut tuota miestä. - Eli Jumalan siunaus on tullut
elämääsi jo silloin kun olit äitisi kohdussa, eikö totta?
Se on totta. Minut siunattiin jo äitini kohdussa.
Siis onnettomuuden jälkeen, kun elämässäsi kaikki alkoi jälleen
sujua paremmin, aloit käydä seurakunnan tilaisuuksissa?
Ja lopulta aloit tehdä työtä Herralle, eikö totta?
Sinä hetkenä, kun astuin sisään siihen seurakuntaan,
ja Herra siunasi minua, ainoa asia, joka oli mielessäni, oli palvella,
palvella Herraa. En tiennyt, olisinko pastori,
laulaja, evankelista, en tiedä...
Sydämessäni oli vain halu palvella jotenkin Herraa...
Koska Hän oli parantanut minut, Hän oli hoitanut minua,
Hän oli pelastanut minut, ja Hän oli varjellut minua,
niin halusin tehdä jotain Hänelle. - No, sitten vuodet kuluivat?
Haluaisimme tietää, mitä elämääsi kuuluu nykyään?
Elät jälleen Pohjois-Afrikassa, ja teet työtä siellä.
Mitä tapahtuu Pohjois-Afrikassa? Me ymmärrämme, että siellä on
vain muslimeja, ongelmia, terroristeja...
Siellä räjähtelee ja ihmisiä kuolee... jne ...
Vai onko siellä mahdollisesti jotain hyviäkin asioita?
Kyllä. Ennen kuin menin Pohjois-Afrikkaan, palvelin
useita vuosia Herraa Euroopassa evankeliumin julistajana.
Mutta tunsin jotain sydämessäni
mennäkseni tuohon maailman osaan.
Mutta ei vain siksi, että minulla olisi ollut jokin erityinen tunnekokemus.
Mutta halusin palata tähän maahan, julistaakseni evankeliumin sanomaa.
Ja näiden vuosin aikana kun olet tehnyt työtä siellä ...,
haluaisin tietää, haluavatko ihmiset
siellä ottaa vastaan pelastuksen Jeesuksessa Kristuksessa,
vai haluavatko he säilyttää muslimiuskontonsa?
Tuota... sanoit hyvin, että on kyse muslimi USKONNOSTA.
Kaikki ovat siellä muslimeja. Syntyperältään kaikki ovat
muslimeja. Mutta ihmisen sydämessä on tyhjyys.
Ja uskon, ettei uskonto, filosofia, maalliset ilot, juopottelu,
eikä naiset voi täyttää sydäntä. Täällä länsimaissa ihmiset ovat
uskonnollisia, mutta sisäisesti tyhjiä. He tarvitsevat kokemuksen Jumalasta.
Näin on... Eli, siellä Pohjois-Afrikassa
on jokin kristillinen seurakunta, joka tekee työtä?
Kyllä, mutta ei niin kuin täällä, sillä siellä on lakeja,
jotka kieltävät evankeliumin julistamisen.
Miksi? Siksi, koska siellä on valtion uskonto.
Mutta ei Jumalaa voi kieltää. Jonkun asian voi kieltää laeilla,
mutta Jumala on suurempi kuin lait. Eikä Jumalalla ole rajoja.
Jumala vierailee siellä. Kuten kirjoitin kerran erään artikkelin,
Jumala puhaltaa Henkensä kautta tuon maailman kolkan yllä.
Ja mitä tämä puhallus tarkoittaa? Tapahtuuko siellä jotain?
Voitko kertoa, mitä siellä tapahtuu ihmisille evankeliumin suhteen?
Ihmiset ovat kosketettuja. Evankeliumi etenee radion kautta,
ja tämän välineen avulla, jossa me olemme tällä hetkellä.
Julistamme ja todistamme evankeliumista,
keskustelemme TV:n kautta. Ja ihmiset saavat kosketuksen
TV-ohjelmien kautta, jotka ulottuvat heidän koteihinsa asti.
Ja he etsivät.
Ja kun he kuulevat evankeliumin,
Jumala tekee ihmeen heidän elämässään...?
Vai miten siellä syntyy kristillinen seurakunta?
Se on ihmeellistä! Joskus aivan hämmästyn ja
ällistyn! Me olemme siellä, mutta näyttää siltä,
että olemme vain kuin Jumalan työn sivusta katsojia.
On totta, että olemme siellä tukemassa veljiä ja sisaria.
Vierailemme ja autamme heitä rukouksin.
Mutta Jumala on se, joka tekee työn.
Jumala on suurempi, kuin mitkään rajat,
suurempi kuin ongelmamme. Jumala on kaikkia suurempi,
ja Hän tekee mitä tahtoo, milloin tahtoo, ja miten tahtoo.
Mutta jos ajattelemme, että lähetys- saarnaajat menevät eri maihin ja
vievät sinne länsimaisia tai jonkun muun maan tapoja,
ja istuttavat sinne omia tapojaan. Sitten ihmiset alkavat tehdä
siellä asioita samalla tavalla kuin lähetyssaarnaajan maassa tehdään.
Mitä tapahtuu? Ihmisillä on muslimi-tausta.
Onko heille viety muiden maiden tapoja, vai...?
Jumala nostaa ihmisen sellaisena, kuin hän on.
Ja Hän tekee rakkautensa työn. Hän istuttaa rakkautensa ihmisiin,
olkoot he sitten intialaisia, kiinalaisia tai muslimeja.
Jumala tekee työtään ihmisten keskuudessa.
Ja Hän toimii ihmisten parissa rakkautensa, voimansa
ja Pyhän Henkensä välityksellä. Ja Hän koskettaa elämäämme.
- Eli.. - Emme ole siellä istuttaaksemme sinne
länsimaalaisuutta tai uusia työmenetelmiä.
Se on Jumala, joka toimii. Eikä Jumalaa voi kieltää.
Niin kuin ei tuultakaan voi kieltää puhaltamasta?
Voidaan tehdä kaikkea mahdollista suojatakseen itsensä tuulelta.
Mutta kun tuulee, tuulee. Ja kun Jumala tuulee rakkaudellaan,
koskettaakseen ihmisiä, Hän voi tehdä sen.
Tuota, onko siis myös joitain äärimuslimeja,
jotka ovat tulleet tuntemaan Jeesuksen Kristuksen?
Tietysti. Koska, kuten jo kerroin radio- ja TV -työstä,
on myös "unien menetelmä". - Ja miten se toimii?
Unimenetelmä toimii silloin, kun ihmiset nukkuvat.
Jumala ilmoittaa itsensä unien ja näkyjen kautta.
Ja Jeesus Kristus ilmestyy heille tällä "unimenetelmällä".
Ihmiset näkevät Jumalan kunnian. He näkevät itsensä saastaisina ja
surkeina. Ja he kuulevat unessa, että Jeesus Kristus voi muuttaa
heidät ja ilmaista heille voimansa ja rakkautensa.
Olisiko sinulla joku kertomus ihmisestä, joka olisi muslimi
maailman keskellä eläessään tullut tuntemaan Jeesuksen Kristuksen?
Meitä kiinnostaisi tietää, miten tämä tapahtuu.
On hyvin paljon tällaisia todistuksia.
On eräs, joka asuu siellä missä minäkin.
Tällä miehellä oli hyvin pahanlaatuinen diabetes.
Hänen täytyi pistää insuliinia ja huolehtia tarkasti ruokavaliostaan
sokerin suhteen ja kaikesta elämisestään.
Eräänä yönä nukkuessaan hän näki itsensä tekemässä kuolemaa.
Ja tässä unessa hän näki 'jonkun' valkoisiin pukeutuneen.
Ja tämä sanoo hänelle: Muhammed, olet juuri nyt parantunut.
Sitten hän nousi ja herätti vaimonsa ja sanoi tälle: Olen terve! Olen terve!
Ja aion syödä kaikkea minulle kiellettyä.
Hänen vaimonsa sanoi: Mutta sinähän olet hullu!
Mitä on tapahtunut? Joku on ilmestynyt elämässäni.
Ja Herra, Jeesus Kristus, on koskettanut elämääni.
Ja hänen vaimonsa sanoi: Älä mainitse sitä nimeä
'Jeesus Kristus'. Me olemme muslimeja.
Ja meille tulee ongelmia! Ja mies huusi innoissaan
kuin hullu, että Jeesus oli parantanut hänet!
Niinpä mies vietiin sairaalaan, jossa hän alkoi huutaa:
Jeesus Kristus pelasti minut!
Ja miehen vaimo ja lapset sanoivat hänelle: Isä, vaikene!
Sitten eräs lääkäri otti tämän miehen ja sanoi hänelle:
Ole hyvä, ja vaikene. Mies katsoi lääkäriä ja sanoi:
Ettäkö vaikenisin? Niin, minä olen kristitty.
Lääkäri siis sanoi: minä olen kristitty, ole hiljaa.
Otetaan kokeita ja tutkitaan, oletko todella parantunut.
Mies tutkittiin, ja todettiin, että hän oli täysin terve!
Jumala ilmestyy niin kuin Hän tahtoo!
Miten mielenkiintoista...
Heillä ei ole Raamattua kuten meillä. - Niinpä ...
entä minkä ikäisenä ihmiset tulevat tuntemaan Jeesuksen Kristuksen?
Täällä seurakunnan tilaisuuksissa, käy vanhempaa väkeä.
Siellä he ovat nuoria! - Nuoria?
Niissä seurakunnassa, jossa olen täällä Suomessa vieraillut,
olen nähnyt paljon ikääntyneitä ihmisiä, ja paljon naisia.
Kun taas siellä on tilaisuuksissa paljon miehiä, ja vähän naisia.
- Näyttää siis olevan, että täällä ei osallistuta paljon
seurakunnan toimintaan. Olemme täällä surullisessa tilassa,
sillä rukoushuonerakennukset ovat täällä ulkonaisesti isoja ja kauniita,
mutta niiden sisällä on vain vähän ihmisiä.
Minkälaista on seurakuntien elämä Pohjois-Afrikassa?
Kun nämä ihmiset tulevat uskoon, kyseessä on ilmestys.
Ja tämä ilmestys on ristiinnaulitusta ja
ylösnousseesta Jeesuksesta Kristuksesta.
Ja he rakastavat tuota ristiä. He rakastavat tuota uhria,
sillä se on koskettanut heitä voimallisesti.
Se on tuonut vallankumouksen heidän omaan elämänsä.
Mutta me länsimaalaiset olemme niin tottuneet Jeesukseen Kristukseen,
että olemme jo unohtaneet, mitä Hän on tehnyt hyväksemme.
Siellä ei ole mahdollisuutta rakentaa rukoushuoneita.
Missä uskovat kokoontuvat? - He kokoontuvat taloissa,
ihmisten kodeissa, joen varsilla, vuorilla, joissakin kouluissa.
Ja he viettävät aikaa korottaen ja ylistäen Jumalaa.
- Kokoontuuko paljon ihmisiä? - Kyllä
Mielenkiintoista ...
Entä, aiheuttavatko terroristit ongelmia siellä?
Onko heistä vaaraa?
Vierailin eräällä alueella joitakin kuukausia sitten.
Siellä oli 50 cm lunta. En voinut edetä pitemmälle autollani.
Niinpä pysähdyin, ja minun piti palata.
En siis voinut mennä sinne, missä kokous oli.
Mutta yli sata henkilöä meni kävellen 15 km lumessa
kuullakseen evankeliumin sanomaa.
On halu ja kaipaus tuntea toisensa ja kokoontua yhteen ylistäen.
He tykkäävät laulaa ja ylistää... Ja on totta, että on myös
vasta puoli ja ongelma terrorismista,
vaikka se onkin nykyisin vähentynyt. Mutta on edelleen yrityksiä,
sillä muutama päivä sitten he tappoivat 9 sotilasta.
Entä valtio. Mitä se tekee ihmisille, jotka todistavat
Jeesuksesta Kristuksesta? Onko ongelmia?
Valtio on salliva. On totta, että joskus 1 tai 2 henkilöä
laitetaan vankilaan 2 - 3 päiväksi. Mutta se on salliva, sillä kristityt
eivät halua puhua uskontoa vastaan. - Aivan...
Uskovat eivät puhu uskontoa vastaan.
Sanoma, jonka olemme saaneet Jeesukselta on mennä ja
saarnata evankeliumia. Emme ole täällä väitelläksemme siitä,
onko Hän hyvä tai paha, tai onko tämä uskonto hyvä,
ja tuo uskonto huono. Asiamme ei ole keskustella.
Jeesus Kristus sanoi: Menkää kaikkeen maailmaan,
ja saarnatkaa evankeliumia kaikille luoduille!
Toisin sanoen: Evankeliumi on hyvän uutisen sanoma
pelastuksesta ihmisille.
Tarvitsemme täällä kosketuksen, tehdäksemme jotain erilaista ...
Olemme tällä hetkellä sellaisessa tilanteessa,
että emme voi nähdä kasvojasi, terrorismiin tähden.
Mutta haluan sanoa, että mitä minä näen tällä hetkellä:
näen tyytyväisyyttä ja iloa henkilön sydämessä,
joka on tässä ohjelmassa. Voisitko tähän loppuun sanoa
meille vielä jotain koskettavaa. Meillä on vielä 3,5 minuuttia aikaa
Uskon, kuten sanoin, että Jeesus Kristus on sanonut:
Menkää kaikkeen maailmaan, ja saarnatkaa evankeliumia
kaikille luoduille! Ja apostoli Paavali, joka oli uskonnollinen fanaatikko,
myös kohtasi eräänä päivänä Jeesuksen Kristuksen.
Tai paremmin sanottuna - Herra Jeesus Kristus
kohtasi hänet Damaskon tiellä.
Ja siellä Herra kosketti hänen elämäänsä.
Ja sen jälkeen kun hänen elämäänsä oli kosketettu pohjia myöten,
tämä mies nousi ylös ja lähti saarnaamaan evankeliumia.
Ja hän julisti Rm.1:16: 'Minä en häpeä evankeliumia,
sillä evankeliumi on Jumalan voima.' On totta, että olen tyytyväinen
tuossa vaikeassa maassa, tuolla vaikealla alueella.
On totta, että täällä taas on enemmän iloja ja vapautta.
Mutta iloitsen nähdessäni miehiä, naisia ja lapsia laulamassa
Jeesuksesta Kristuksesta, ylistämässä Jeesusta Kristusta,
ja julistamassa Jeesuksen Kristuksen nimeä ja
näkevän Jumalan kunnian. Meidän läntisissä maissamme
tarvitaan evankeliumin voimaa, ja myös uutta kokemusta Herrasta
Jeesuksesta Kristuksesta. Meidän tulee mennä Hänen luokseen ja
sanoa: 'Haluan, että kosketat minua. En halua olla uskonnollinen.
Haluan kokea Jumalan voimaa omassa elämässäni. Herra, tule!'
Tämän vuoksi Paavali saattoi sanoa, että evankeliumi on
Jumalan voima. Sinä, joka kuulet minua tällä hetkellä, missä oletkin,
Herra haluaa koskettaa sinua, nostaa sinut ja siunata sinua.
Sinä, joka olet sairas, Herra haluaa parantaa sinut,
sillä evankeliumi on Jumalan voima. Hän on tehnyt sen minulle,
ja Hän haluaa tehdä sen sinulle. Ja sinä nouset siellä missä olet,
uudistuneena, vahvistuneena ja uuden näyn kanssa.
Saat uuden intohimon maasi hyväksi. SUOMI TARVITSEE JEESUSTA!
Ja haluan sanoa sinulle, Suomi:
Jeesus on suurempi kuin sinun ongelmasi!
Hyvä! Paljon kiitoksia.
Olemme saaneet tutustua hyvin erilaisin oloihin.
Mielemme on ikään kuin hypännyt täältä Suomesta Pohjois-Afrikkaan,
paikkaan, joka kiinnostaa meitä paljon ja josta on tullut
paljon poliittisia ongelmia sisältäviä uutisia viime päivinä.
Hyvä, meillä on puoli minuuttia aikaa,
rukoillaan vielä Pohjois-Afrikan puolesta.
Ole hyvä, rukoilisitko puoli minuuttia.
Herra, kiitän Sinua tänä iltapäivänä tästä mahdollisuudesta,
joka minulla on ollut puhua TV:n ja näiden aaltojen välityksellä.
Herra haluan pyytää näiden muslimimaiden puolesta,
joissa on vaikeat sodan ja väkivallan ajat.
Haluan pyytää, että rakkautesi ja siunauksesi lepäisi heidän yllään.
Siunaa noita maita Jeesuksen nimessä.
Jeesuksen nimessä on voima! Ilmesty Herra!
Kaikki kunnia Sinulle! Kiitos, Herra, Sinulle kaikesta, mitä teet.
Kaikki kunnia Sinulle!
Jeesuksen suloisessa nimessä. Aamen.
Kiitos, Leonardo, tästä vierailusta,
ja Jumala siunatkoon sinua! - Kiitos teille!
Suomennos: Reijo Hänninen